**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Вот перъян юалӧмъяс серти Коми Республикаса**

**ӧткымын оланпастэчас актӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны “КомиРеспублика мутасын организацияяслӧн эмбур вылӧ вот йылысь” Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2004, 3 №, 3050 ст.; 2006, 7 №, 4486 ст.; 2007, 11 №, 5152 ст.; 2014, 27 №, 512 ст.; 2018, 7 №, 119 ст.; 17 №, 307 ст.; 2019, 19 №, 281 ст.; 2020, 7 №, 90 ст.; 18 №, 300 ст.; 2021, 3 №, 46 ст.; 17 №, 311 ст.) татшӧм вежсьӧмъяс:

1. 1 юкӧнын:

1) 8 пунктын:

а) медводдза абзацын “кутшӧмӧс кырымалӧма Коми Республикакӧд” кывъяс бӧрын содтыны “Россия Федерациялӧн участвуйттӧг” кывъяс;

б) коймӧд абзацӧ содтыны “, а сідзжӧ торъя инвестиция контрактъяс ладмӧдан юкӧнын “Россия Федерацияын промышленнӧй политика йылысь” Федеральнӧй оланпасӧ вежсьӧмъяс пыртӧм йылысь” Федеральнӧй оланпаслӧн 2 статьяӧ вежсьӧмъяс пыртӧм йылысь” 2022 во рака тӧлысь 14 лунся 57-ФЗ №-а Федеральнӧй оланпаслӧн вынсялан кадпас бӧрын” кывъяс;

2) 9 пунктын “тӧлыссянь заводитӧмӧн.” кывъяс вежны “тӧлыссянь заводитӧмӧн;” кывъясӧн;

3) содтыны татшӧм сюрӧса 10 пункт:

“10) организацияяс, кодъяслӧн экономикаын медшӧр удж сикасӧн (кутшӧмӧс сикасалӧны ОК 029-2014 Экономикаын удж сикасъяслӧн ставроссияса классификатор серти (КДЕС 2 ред.) удж сикасъяслӧн кодъяс подув вылын) лоӧны 51.10 “Пассажиръясӧс новлӧдлан сынӧд транспортлӧн удж”, 51.21 “Груз нуан сынӧд транспортлӧн удж”, пассажиръясӧс да груз новлӧдлан сынӧд суднояс, кутшӧмъясӧс кутӧны тайӧ организацияясыс (овмӧс нуӧдан либӧ оперативнӧя веськӧдлан инӧд вылын).”.

2. 2 юкӧнлӧн 3 пунктса медводдза абзацын “Коми Республикаын муниципальнӧй юкӧнлӧн участвуйтӧмӧн” кывъяс вежны “Коми Республикаын муниципальнӧй юкӧнлӧн участвуйтӧмӧн либӧ Россия Федерациялӧн, Коми Республикалӧн участвуйтӧмӧн” кывъясӧн.

**2 статья.** Пыртны “Коми Республика мутасын вот перъян кокньӧдӧм системаӧн да вот перъян патентнӧй системаӧн вӧдитчигӧн асшӧр уджалысьяслы ноль прӧчент мында вот ставка урчитӧм йылысь” Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2015, 7 №, 65 ст.; 2016, 20 №, 303 ст.; 2019, 19 №, 281 ст.; 2020, 7 №, 78 ст.; 17 №, 271 ст.; 272 ст.; 2021, 3 №, 46 ст.) татшӧм вежсьӧм:

“2024 вося” кывъяс вежны “2025 вося” кывъясӧн.

**3 статья.** Пыртны “Коми Республикаын вот перъян ӧткымын юалӧм йылысь” Коми Республикаса Оланпаслӧн 13 статьяӧ (Коми Республикаса канму власьт органъяслӧн индӧд-тшӧктӧмъяс, 2018, 19 №, 355 ст.; 2020, 17 №, 272 ст.; 18 №, 300 ст.; 2021, 17 №, 311 ст.) татшӧм вежсьӧм:

медводдза абзацын “Коми Республикаын муниципальнӧй юкӧнлӧн участвуйтӧмӧн” кывъяс вежны “Коми Республикаын муниципальнӧй юкӧнлӧн участвуйтӧмӧн либӧ Россия Федерациялӧн, Коми Республикалӧн участвуйтӧмӧн” кывъясӧн.

**4 статья.** Пыртны «Коми Республика мутасын вот перъян кокньӧдӧм системаӧн вӧдитчӧмкӧд йитчӧм ӧткымын юалӧм йылысь да такӧд йитӧдын Коми Республикаса торъя оланпастэчас актъясӧ вежсьӧмъяс пыртӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2020, 7 №, 78 ст.; 18 №, 300 ст.; 2021, 17 №, 311 ст.) татшӧм вежсьӧмъяс:

1. 11 статьяын:

1) 3 пунктын “йӧзкостса мичаторъяс лыдӧ.” кывъяс вежны “йӧзкостса мичаторъяс лыдӧ;” кывъясӧн;

2) содтыны татшӧм сюрӧса 4 пункт:

“4) организацияяслы, кодъяс уджалӧны Коми Республика мутасын юӧр технологияяс юкӧнын, кодъяс дасьтӧны да збыльмӧдӧны наӧн дасьтӧм уджтасъяс электроннӧя арталан машинаяс вылӧ (водзӧ – ЭАМ), мыччӧд базаяс материальнӧй носитель вылын либӧ электроннӧй документӧн связь каналъясӧд сёрнитчӧм сикас вылӧ видзӧдтӧг да (либӧ) сетӧны услугаяс (вӧчӧны уджъяс) ЭАМ вылӧ уджтасъяс, мыччӧд базаяс (уджтасса средствояс да артасян техникаса юӧртан прӧдуктъяс) дасьтӧм, адаптируйтӧм, модифицируйтӧм серти, кутшӧмъяс сувтӧдӧны, тестируйтӧны да отсалӧны нуӧдны ЭАМ вылӧ уджтасъяс, мыччӧд базаяс да ӧтпырйӧ кутчысьӧны татшӧм условиеясӧ:

организация босьтіс юӧр технологияяс юкӧнын уджалысь организацияӧс канмусянь аккредитуйтӧм йылысь документ Россия Федерацияса Веськӧдлан котырӧн урчитӧм пӧрадокын;

организацияса чӧжӧслӧн пайыс ЭАМ вылӧ сыӧн дасьтӧм уджтасъяслысь экземпляръяс, мыччӧд базаяс вузалӧмысь, ЭАМ вылӧ сыӧн дасьтӧм уджтасъяс, мыччӧд базаяс вылӧ торъя инӧдъяс сетӧмысь, лицензия сёрнитчӧмъяс серти ЭАМ вылӧ индӧм уджтасъясӧн, мыччӧд базаясӧн вӧдитчан инӧдъяс сетӧмысь, сы лыдын ЭАМ вылӧ уджтасъяс да мыччӧд базаяс дорӧ, кутшӧмъясӧс индӧма тайӧ абзацын, на дорӧ выльмӧдӧмъяс да содтӧд уджалан позянлунъяс пыртӧмӧн, “Ӧтуввез” юӧртан да телекоммуникация вез пыр ылісянь вӧдитчыны позянлун сетӧмӧн, ЭАМ вылӧ уджтасъяс, мыччӧд базаяс (уджтасса средствояс да артасян техникаса юӧртан прӧдуктъяс) дасьтӧм, адаптируйтӧм да модифицируйтӧм серти услугаяс сетӧмысь (уджъяс вӧчӧмысь), а сідзжӧ ЭАМ вылӧ индӧм уджтасъяс, мыччӧд базаяс сувтӧдӧм, тестируйтӧм да нуӧдны отсалӧм серти услугаясысь (уджъясысь) (ЭАМ вылӧ уджтасъясӧн, мыччӧд базаясӧн вӧдитчан инӧдъяс сетӧмысь чӧжӧс кындзи (сы лыдын “Ӧтуввез” юӧртан да телекоммуникация вез пыр на дорӧ ылісянь вӧдитчыны позянлун сетӧмӧн), сэк, кор татшӧм инӧдъяс лоӧны “Ӧтуввез” юӧртан да телекоммуникация везйын рекламнӧй юӧр паськӧдны да (либӧ) татшӧм юӧрӧн вӧдитчыны, “Ӧтуввез” юӧртан да телекоммуникация везйын вузӧс (уджъяс, услугаяс), эмбур серти инӧдъяс ньӧбӧм (вузалӧм) йылысь вӧзйӧмъяс меститны, лоны вермана ньӧбасьысьяс (вузасьысьяс) йылысь юӧр корсьны да (либӧ) сделкаяс кырымавны позянлунсӧ босьтӧмын) вот серти периодлӧн кывкӧртӧдъяс серти лоӧ индӧм периодысь организацияса став чӧжӧслӧн ӧтувъя мындаын 70 прӧчентысь оз этшаджык.

Тайӧ пунктлӧн могъяс вылӧ организацияса чӧжӧслысь ӧтувъя мындасӧ урчитӧны организацияса вот учётлӧн мыччӧдъяс серти Россия Федерацияса вот кодексын 34615 статья серти, та дырйи сэтчӧ оз пырны чӧжӧсъяс, кутшӧмъясӧс индӧма Россия Федерацияса вот кодекслӧн 250 статьяса мӧд юкӧнлӧн 2 да 11 пунктъясын да 271 статьяса 41 пунктын, а сідзжӧ тайӧ пунктса коймӧд абзацын индӧм чӧжӧс лыддьӧмӧн артмӧм уджйӧз корӧм вылӧ инӧдъяс сетӧмысь чӧжӧсъяс.

Сэк, кор вот (отчётнӧй) периодлӧн кывкӧртӧдъяс серти организация оз кутчысь тайӧ пунктса коймӧд абзацӧн урчитӧм условиеӧ, а сідзжӧ сэк, кор сылысь мырддьӧны канму аккредитация, татшӧм организациялысь мырддьӧны тайӧ статьяӧн урчитӧм вот ставкаясӧн вӧдитчан инӧдъяссӧ вот (отчётнӧй) период заводитчӧмсянь, кор лоӧма урчитӧм условиеяслы лӧсявтӧмлун либӧ кор сылысь мырддисны канму аккредитация.”.

2. 4 статьяса мӧд абзацын “2022 вося” кывъяс вежны “2023 вося” кывъясӧн.

**5 статья.** Тайӧ Оланпасыс вынсялӧ сійӧс официальнӧя йӧзӧдан лунсянь да лоӧ вынаӧн тайӧ статьялысь положениеяссӧ тӧд вылӧ босьтӧмӧн.

Тайӧ Оланпасын 1 статьялӧн 1 пунктса 3 пунктулӧн да 4 статьялӧн 1 пунктса 2 пунктулӧн урчитӧм положениеясыс паськалӧны 2022 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Тайӧ Оланпасын 1 статьялӧн 1 пунктса 3 пунктув лоӧ вынаӧн 2025 вося ӧшым тӧлысь 31 лунӧдз бӧръясӧ пыртӧмӧн.

Тайӧ Оланпасын 4 статьялӧн 1 пунктса 2 пунктув лоӧ вынаӧн 2024 вося ӧшым тӧлысь 31 лунӧдз бӧръясӧ пыртӧмӧн.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

54-РЗ №